Automotris FS ALn 668

I automotris FS ALn 668 a hinn 'na familia de automotris faa su in tra el 1956 e 'l 1983 per i Ferrovij del Stat italian e, adattaa, per i ferrovij in concession. A l'è considerada l'automotris standard di FS e gh'è anca la version anàloga a 63 post.

 Storia 
Dopo de la segonda guerra mondiala on mugg de mezz di FS a hinn staa destrugaa e gh'even bisogn de on rimpiazz. El resultaa positiv di automotris FS RALn 60, pensaa per la red a scartament redutt de la Sicilia, han menaa i FS a progettà, in del 1954, on noeuv veicol standard pensaa per vèss facil de guidà e de imprend, affidabil e a trazion diesel dobbia.

Hinn staa subit consideraa on bon veicol di FS, venduu in di variant sia ai ferrovij in concession che a l'ester.

 Tecnega 
Hinn di vettur diesel cont motor de ispirazion automobilistega. La introduss ona noeuva gabina de guida, men ligada a quèlla di auto 'me quella di primm littorinn e pussee pratiga de doperà e de insegnà.

 Tipi 
I tipi de ALn 668 a hinn:
Prima generazion
Automotris FS ALn 668.1400
Automotris FS ALn 668.2400
Segonda generazion
Automotris FS ALn 668.1500
Automotris FS ALn 668.1600
Automotris FS ALn 668.1700
Automotris FS ALn 668.1800
Terza generazion
Automotris FS ALn 668.1999 (sperimentala)
Automotris FS ALn 668.1000
Automotris FS ALn 668.1200
Automotris FS ALn 668.1900
Automotris FS ALn 668.3000
Automotris FS ALn 668.3100
Automotris FS ALn 668.3300

 Livrej 
I primm ALn 668 eren coloraa in del schema classich di automotris FS, ossia in castan-isabella.

A l'è stada poeu scernuda 'na livrea noeuva, fondada in sul verd lichen e 'l giald colonial.

Dal 1963 a l'è scernuu on noeuv schema fondaa in su 'l bloeu e 'l bianch.

Domà cont l'adozion de la livrea XMPR a l'è cambiaa el schema, e incoeu nissuna ALn 668 la gh'ha la livrea DTR.

 Galleria di foto 

 Vos corelaa 
Automotris FS ALn 663

 Alter progett 

668